
Δελτίο Τύπου

14 Μαΐου 2024

Παρουσίαση έκδοσης

PLAY #5 - PLAY again!: Τέσσερα νέα θεατρικά έργα
Τετάρτη, 22 Μαΐου στις 6:00μ.μ. | Βιβλιοπωλείο του Εθνικού Θεάτρου
Ο Θεατρικός Οργανισμός Κύπρου και το Κυπριακό Κέντρο Διεθνούς Ινστιτούτου Θεάτρου, σε συνεργασία με το Εθνικό Θέατρο και το Σπίτι της Κύπρου στην Αθήνα, παρουσιάζουν την έκδοση PLAY #5 - PLAY again!: Τέσσερα νέα θεατρικά έργα.

Η παρουσίαση της έκδοσης θα πραγματοποιηθεί την Τετάρτη 22 Μαΐου στις 6:00μ.μ. στο Βιβλιοπωλείο του Εθνικού Θεάτρου (Κτήριο Τσίλλερ, 1ος όροφος). 
Η έκδοση περιλαμβάνει τα νέα κυπριακά θεατρικά έργα:

Στο πάρκινγκ της Ζωής Αποστολίδου, 

The Neon Tetra της Νάγιας Τ. Καρακώστα, 

Ρουά ματ του Γιώργου Κλεάνθους,

Πιστοποιητικό γάμου της Ελένης Ξένου, 

τα οποία αναδείχθηκαν μέσω του Προγράμματος PLAY #5 - PLAY again! για την ανάπτυξη της κυπριακής θεατρικής γραφής, που διοργάνωσαν ο ΘΟΚ και το ΚΚΔΙΘ την περίοδο 2021-2022.
▪ Είσοδος ελεύθερη

▪ Ενδεικτική διάρκεια εκδήλωσης: 60 λεπτά

Η παρουσίαση της έκδοσης πραγματοποιείται παράλληλα με την «Εβδομάδα Κυπριακού Θεάτρου», που διοργανώνουν το Υφυπουργείο Πολιτισμού της Κυπριακής Δημοκρατίας και το Κυπριακό Κέντρο Διεθνούς Ινστιτούτου Θεάτρου -σε συνεργασία με το Εθνικό Θέατρο- από τις 22 έως τις 26 Μαΐου 2024 στη Σκηνή «Νίκος Κούρκουλος» στο Κτήριο Τσίλλερ.

